b'\n_START_ARTICLE_\nNitrobenzen\n_START_SECTION_\nPropriet\xc4\x83\xc8\x9bi fizice\n_START_PARAGRAPH_\nNitrobenzenul este o substan\xc8\x9b\xc4\x83 lichid\xc4\x83 incolor\xc4\x83, din cauza impurit\xc4\x83\xc8\x9bilor apare practic de culoare g\xc4\x83lbuie. El are un miros \xc3\xaen\xc8\x9bep\xc4\x83tor de migdale amare, fiind toxic. Nitrobenzenul are densitatea de 1,20\xc2\xa0g/cm\xc2\xb3, punctul de topire 210,85\xc2\xa0\xc2\xb0C; \xc8\x99i arde la 88\xc2\xa0\xc2\xb0C. Este greu solubil \xc3\xaen ap\xc4\x83, dar solubil \xc3\xaen solven\xc8\x9bi organici ca alcool, eter sau benzen, temperatura nu influen\xc8\x9beaz\xc4\x83 \xc3\xaen mod deosebit solubilitatea.\n_START_SECTION_\nPropriet\xc4\x83\xc8\x9bi chimice\n_START_PARAGRAPH_\nNitrobenzenul se comport\xc4\x83 fa\xc8\x9b\xc4\x83 de acizi sau baze, cu afinitate de absorbire a ionilor, sau realiz\xc3\xa2nd reac\xc8\x9bii de substituire, fiind inert \xc3\xaen prezen\xc8\x9ba oxidan\xc8\x9bilor.\n_START_SECTION_\nUtilizare\n_START_PARAGRAPH_\nNitrobenzenul, este un produs intermediar la ob\xc8\x9binerea unor substan\xc8\x9be ca anilina, dintrobenzen, trinitrobenzen, benzidin\xc4\x83, fuxin\xc4\x83 sau chinolin\xc4\x83. \xc3\x8entr-o m\xc4\x83sur\xc4\x83 mai mic\xc4\x83 este folosit ca diluant, la ob\xc8\x9binerea unguen\xc8\x9bilor, carburan\xc8\x9bilor, filmelor fotografice sau explosivilor. \xc3\x8en trecut era folosit ca aromatizant la ob\xc8\x9binerea s\xc4\x83punurilor, azi fiind interzis\xc4\x83 folosirea lui la fabricarea produselor cosmetice.\n_START_SECTION_\nSimptomele intoxica\xc8\x9biei\n_START_PARAGRAPH_\nNitrobenzenul este toxic c\xc3\xa2nd ajunge \xc3\xaen contact cu pielea, mucoasele respiratorii sau digestive. Intoxica\xc8\x9bia se manifest\xc4\x83 prin cianoz\xc4\x83, s\xc3\xa2ngele va avea o nuan\xc8\x9b\xc4\x83 albastr\xc4\x83. Apar simptome a unor tulbur\xc4\x83ri nervoase ca ame\xc8\x9beal\xc4\x83, dureri de cap, vomit\xc4\x83ri. \xc3\x8en cazul intoxica\xc8\x9biilor grave, pe l\xc3\xa2ng\xc4\x83 tulbur\xc4\x83ri de ritm cardiac, apar crampe, delir, pierderea cuno\xc8\x99tin\xc8\x9bei, care se poate termina \xc3\xaen c\xc3\xa2teva ore cu exitus (moarte). Alcoolul poten\xc8\x9beaz\xc4\x83 toxicitatea nitrobenzenului. Copii mici sunt cei mai sensibili la intoxica\xc8\x9bii. Ca antidot \xc3\xaen cazurile u\xc8\x99oare se poate folosi acid ascorbic (vitamina C) care accelereaz\xc4\x83 reac\xc8\x9bia de descompunere a methemoglobinei, la fel este aplicat\xc4\x83 frecvent transfuzia de s\xc3\xa2nge.'